****

 **KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PAGAL PANAUDOS SUTARTĮ UŽIMTUMO TARNYBAI PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS**

2023 m. kovo 9 d. Nr. TS-44

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Kazlų Rūdos savivaldybės tarybos 2021-05-31 sprendimu Nr. TS-135 patvirtinto Kazlų Rūdos savivaldybės turto valdymo, naudojimo ir disponavimo juo tvarkos aprašo 6, 37 punktais, Negyvenamųjų patalpų panaudos 2016-06-01 sutarties Nr. S-153/Ž2-39 7.1 punktu, atsižvelgdama į Užimtumo tarnybos prie Lietuvos Respublikos socialinės apsaugos ir darbo ministerijos 2023-02-28 raštą Nr. Sd-602 „Prašymas dėl patalpų suteikimo ir panaudos sutarties sudarymo“ Kazlų Rūdos savivaldybės taryba n u s p r e n d ž i a:

1. Perduoti Užimtumo tarnybai prie Lietuvos Respublikos socialinės apsaugos ir darbo ministerijos pagal panaudos sutartį dešimčiai metų Kazlų Rūdos savivaldybei nuosavybės teise priklausančią negyvenamąją patalpą (unikalus Nr. 4400-5264-2696:4911, patalpos indeksas: 2-46, plotas – 52,04 kv. m), esančią S. Daukanto g. 19-2B, Kazlų Rūdoje.

2. Nustatyti, kad šio sprendimo 1 punkte nurodytas turtas perduodamas Užimtumo tarnybos prie Lietuvos Respublikos socialinės apsaugos ir darbo ministerijos nuostatuose nustatytai veiklai vykdyti.

3. Nutraukti šalių susitarimu Negyvenamųjų patalpų panaudos 2016-06-01 sutartį Nr. S-153/Ž2-39, kuria Užimtumo tarnybai prie Lietuvos Respublikos socialinės apsaugos ir darbo ministerijos buvo pagal panaudą suteiktos Kazlų Rūdos savivaldybei nuosavybės teise priklausančios negyvenamosios patalpos (unikalus Nr. 5196-1001-1026, kadastrinių matavimų byloje Nr. 58/673 pastatas pažymėtas 2D3/p, patalpų indeksai: 3-18, 3-19, 3-25, 4/25 (3-6, 3-7, 3-8, 3-9, 3-21, 3-22, 3-33), bendras plotas – 58,98 kv. m), esančios Vytauto g. 45, Kazlų Rūdoje.

4. Įgalioti:

4.1. Kazlų Rūdos savivaldybės administracijos direktorių pasirašyti šio sprendimo 1 punkte nurodyto turto panaudos sutartį;

4.2. Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vedėją pasirašyti šio sprendimo 1 punkte nurodyto turto perdavimo-priėmimo aktą;

4.3. Kazlų Rūdos savivaldybės administracijos direktorių pasirašyti susitarimą dėl šio sprendimo 3 punkte nurodytos panaudos sutarties nutraukimo;

4.4. Kazlų Rūdos savivaldybės administracijos Infrastruktūros ir žemės ūkio skyriaus Ūkio ir teritorijų planavimo poskyrio vedėją pasirašyti nekilnojamojo turto, nurodyto šio sprendimo 3 punkte, perdavimo-priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška